CELEX: C2004/251/30
Language: el
Date: 2004-10-09 00:00:00
Title: Διάταξη του Πρωτοδικείου, της 2ας Ιουλίου 2004, στην υπόθεση Τ-256/03, Bundesverband der Nahrungsmittel- und Speiseresteverwerter eV κατά Επιτροπής των Ευρωπαϊκών Κοινοτήτων (Προσφυγή ακυρώσεως — Κανονισμός (ΕΚ) αριθ. 1774/2002 — Απόφαση 2003/328/ΕΚ — Χρησιμοποίηση υπολειμμάτων τροφίμων στις ζωοτροφές που προορίζονται για τους χοίρους — Απαράδεκτο)

9.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 251/16
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ
   
   της 2ας Ιουλίου 2004
   στην υπόθεση Τ-256/03, Bundesverband der Nahrungsmittel- und Speiseresteverwerter eV κατά Επιτροπής των Ευρωπαϊκών Κοινοτήτων (1)
   
   (Προσφυγή ακυρώσεως - Κανονισμός (ΕΚ) αριθ. 1774/2002 - Απόφαση 2003/328/ΕΚ - Χρησιμοποίηση υπολειμμάτων τροφίμων στις ζωοτροφές που προορίζονται για τους χοίρους - Απαράδεκτο)
   (2004/C 251/30)
   Γλώσσα διαδικασίας: η γερμανική
   Στην υπόθεση Τ-256/03, Bundesverband der Nahrungsmittel- und Speiseresteverwerter eV, με έδρα το Bochum (Γερμανία), Josef Kloh, κάτοικος Eichenried (Γερμανία), εκπροσωπούμενοι από τους δικηγόρους R. Steiling και S. Wienhues, κατά Επιτροπής των Ευρωπαϊκών Κοινοτήτων (εκπρόσωπος: G. Braun, με τόπο επιδόσεων στο Λουξεμβούργο), με αντικείμενο αίτημα μερικής ακυρώσεως της αποφάσεως της Επιτροπής 2003/328/ΕΚ, της 12ης Μαΐου 2003, για μεταβατικά μέτρα, σύμφωνα με τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, όσον αφορά τη χρήση υπολειμμάτων τροφίμων της κατηγορίας 3 στη διατροφή των χοίρων και την απαγόρευση της ανακύκλωσης εντός ενός ζωικού είδους για τη διατροφή χοίρων με χυλό (ΕΕ L 117, σ. 46), το Πρωτοδικείο (δεύτερο τμήμα), συγκείμενο από τους J. Pirrung, πρόεδρο, A. W. H. Meij και N. J. Forwood, δικαστές, γραμματέας: H. Jung, εξέδωσε στις 2 Ιουλίου 2004 διάταξη με το ακόλουθο διατακτικό:
   
               1.
            
            
               Απορρίπτει την προσφυγή ως απαράδεκτη.
            
         
               2.
            
            
               Οι προσφεύγοντες φέρουν τα δικά τους δικαστικά έξοδα, καθώς και τα έξοδα της Επιτροπής.
            
         
      (1)  ΕΕ C 213 της 6.9.2003.